Gaiak: Argentinatik Lazkaoko Maizpide barnetegira - Euskonews\nUrtarrilean Argentinako lagun talde bat Lazkaoko Maizpide barnetegira iritsi zen, horien artean hiru neska: Natalia, Rocio eta Maria Belen. Familia ezberdinetan egon dira bizitzen eta laster itzuliko dira beraien sorterrira. Baina Euskonews Gaztearentzat tartetxo bat eduki dute. Rocio, Natalia eta Belen.\nHasieran apur bat lotsatuta, laster hartu diote baina hizketaldiari gustua. Euskaraz zein ongi moldatzen diren ikusteko aukera izan dugu. Ikasgela batean sartu eta mahi baten bueltan eseri gara. Hasteko, gai erraz bat planteatu diegu; aurkeztu zeuen buruak:\n“Kaixo. Ni Natalia Hormazabal naiz, 26 urte ditut, eta San Nicolasen bizi naiz. Hango euskal etxean orain dela hiru urtetatik euskara eskolak ematen ditut.”\n“Kaixo. Rocio Basterra del Vall Iturria daukat izena eta, Patagoniakoa naiz. Nik ere hiru urte daramatzat euskara irakasten. Hiru euskal etxetatik bueltaka ibiltzen naiz.”\n“Maria Belen Girasole da nire izena eta Buenos Airesekoa naiz. Hogeita hiru urte ditut eta eskola batean lan egiten dut; euskal kultura irakasten diet gaztetxoei.” Argentinatik Lazkaora\nBadirudi askatzen hasi direla eta derrigorrezko galdera luzatu diegu, nolatan etorri dira Argentinatik Lazkaora? Bai Nataliak eta baita Rocio eta Belenek ere, internet bidez ikasi dute euskara, eta prozesu hori amaituta, “Lazkaora etorri eta euskara hobetzeko aukera izan dugu,” eman digute aditzera.\nNataliaren aitonaren aitona euskalduna zen eta bere esanetan, horregatik dago euskal etxean. “Aitonak ez zekien euskaraz, baina hala ere, ahalegindu zen ikasten; ezin izan zuen, ordea”. Horrek motibatuta hasi zen Natalia hizkuntza hau ikasten.\nRocioren kasua antzerakoa da. Aitona euskalduna zuen, baina berak ez zuen ezagutu: “amonak kontatzen zidan aitona euskaldun sentitzen zela eta horregatik hasi nintzen euskal etxeko bizitzan parte hartzen”. Lazkaoko euskaltegi / barnetegia.\nBelenen kasua bestelakoa da. Ez dauka euskal jatorririk, bere familia Italiakoa baita. Baina bere mutil–lagunak euskal arbasoak zituela jakin eta euskara ikasten hasi zen. Eta etxeratzen zen bakoitzean ikasitakoa partekatzen zuen Belenekin, eta azkenean, bera ere euskal kulturan guztiz murgildu da. Euskara ikastearen alderik zailena\nGaldera entzun bezain pronto, “hitz egitea”, erantzun dute hirurek batera. Teoria erraza egiten zaie, baina hemengo batekin hitz egitea ez zitzaien horren erraza egiten hasieran, ulermen aldetik hainbat arazo izaten baitzituzten. “Baina zaila izan arren, asko gustatzen zaigu euskalki ezberdinak entzutea”, gaineratu dute. Nola moldatu dira Lazkaora?\nLazkao herri txikia izanki eta Argentinan tamaina izugarriko hirietan bizi direla kontuan hartuz, ezinbestean galdetu beharreko kontua da hau. Nola moldatu dira Lazkaoko lasaitasunera? Hasieran zail ikusten zuten arren, ederto egokitu dira hiru neskak Gipuzkoako herri honetara. Natalia, adibidez, Rosariotik dator eta milioi bat biztanle ditu hiriak. Lazkao oso txikia iruditu zitzaion eta zaila egingo zitzaiola pentsatzen zuen. “Baina ez da horrela izan!”. Hirurek ala hirurek, nahiago dute hemengo lasaitasuna beraien hirietako mugimendua baino. Maizpide barnetegia.\nEgun arrunt bat kontatzeko eskatu eta Maizpiden egun denak oso antzerakoak direla aipatu digute. Bederatzietan hasten dira eskolak eta hamaiketan aurreneko atsedenaldia izaten dute; ondoren, berriro ere ikasgelara. “Ordu batetan bazkaldu eta ostean idazlanen txanda izaten da; asko idazten dugu, asko!”, gaineratu dute. Eta barnetegitik kanpo?\n“Oso ondo pasatzen dugu hemendik kanpo”, aipatzen du Rociok. Aspertzeko denbora gutxi daukate gure argentinarrek. Eta adibide garbiena Natalia eta Belen dira. Biak familia berean daude, (nahiz eta etxe ezberdinetan bizi) eta baserri bat daukate. “Ia igandero elkartzen gara, kasu batzuetan 50 pertsona! Kide batek trikitia jotzen du, jatordu ederrak egiten ditugu...” Nor asper daiteke, bada, horrelako anfitrioiekin? Hiru neskak Maizpide Barnetegiaren atarian. Ikasitakoa, praktikan\nArgentinan aurrena, Lazkaoko barnetegian ondoren. Euskararen munduan sakontzeko nahiak ekarri ditu hiru lagun hauek Euskal Herrira. Baina benetako unea, kalera irten eta euskaraz mintzatzean iristen da. Nolako esperientzia izan ote dute? Jakin badakigu eta, kasu askotan ezin erabili ahal dugula euskara.\n“Hala da. Goierri aldean ez, baina beste toki batera joanez gero (Bilbo edo Donostia kasu), ez da horren erraza euskaraz hitz egitea”, esaten digute zalantza izpirik gabe. Pasadizoen txanda\nSei hilabete euskara hobetzen. Denbora horretan, ziur gaude euskararekin lotutako istorio bitxiren bat edo beste pasatu zaiela; eta antza, ez gabiltza oker!\n“Hiztegiarekin, batez ere. Esaterako, lagunekin hitz egiterakoan esaten digute gure euskara oso formala dela eta ez dugula horrela hitz egin behar, hizkuntza kaletarrago bat erabili behar dugula! Gainera, Argentinan euskara hitz egiten da –batez ere nagusiek– eta beraien euskara ez da gurea bezalakoa, desberdina da. Hona etorri eta gurea oso formala dela entzun behar. Bestalde, harrigarria egiten zaigu hemengoek euskara eta gaztelania nola nahasten duten. Esaterako, egon al zara estudiatzen? galdetzen digute, eta noski, guretzako hori ez da batua...Eta nahastu izan gara sarritan!”Euskal Herriaren ikuspegia\nGure herriaz hitz egiteko eskatu diegu, gauza on eta txarrak aipatzeko. Alde positiboekin hasi dira. “Gauza asko daude hemen gustatzen zaizkigunak. Ohiturak eta tokiak esaterako, baita ume eta helduen euskararen erabilera ere”. Bestalde, ez dituzte euskara gorrotatzen duten pertsonak ulertzen, baina horiek ere errespetatu behar direla diote. “Guk esfortzu handia egiten dugu euskara ikasteko, eta hizkuntza hau zergatik ikasten dugun galdetzen digute askotan. Bestalde, maiz ikusi dugu lagun koadrila batean hamar pertsona egonda eta batek ezik gainerakoek euskaraz jakinda, gaztelaniara jotzen dutela, moldatu behar dena euskaraz ez dakiena denean! Hori aldatu egin behar dela deritzogu. Errespetua izan behar zaio euskal hiztunari eta momentuz hori ez dela horrela iruditzen zaigu.” Lazkao Txikiren omenezko eskulturaren aurrean. Argentina eta euskara\nBeraien herrialdean euskararen egoera pixka bat gehiago ezagutu nahian, galdera sinple bat egin diegu: Argentinan euskara ikasi nahi duen jende asko al dago? Nataliak hartu du hitza aurrena. “Badago jendea, zonaldearen arabera gehiago edo gutxiago dira. San Nikolasen 15–16 bat daude eta Rosarion 10 bat. Hala ere, maila oso baxuko eskolak dira, astean behin edo hilabetean birritan elkartzen baikara. Gehienak arbasoengatik joaten dira, momentu on bat igarotzera...”\nEta segidan hirurak batera hasi dira hizketan. Hala ere, ondorio berdinera iritsi dira: klaseak emateko arazo komun bat daukatela, alegia. “Argentina oso handia da eta eskolak toki ezberdinetan ematen ditugunez, esate baterako sei orduko bidaia egin behar izaten dugu irakasle lanetan ibiltzeko. Horregatik, joaten garen bakoitzean eskola intentsiboak ematen ditugu, kasu batzuetan bederatzi ordu igaro ditzakegularik. Ondorioz, zaila izaten da aurrera egitea, hurrengo hilabetera arte itxaron behar baitute beste eskola bat hartzeko. Baina ikasleek ikasten jarraitu nahi dutenez, aurrera egiten dugu”. Folklore pixka bat\nIa ordubeteko hizketaldiaren ondoren, ohiko galdera batekin amaitu gura dugu. Izan ere, jende askok Euskal Herria kanpotik begiratzen dutenean, euskaldunak folklorearekin lotu ohi dute. Belen, Rocio eta Nataliaren iritzia jakin nahi dugu gai honen inguruan. “Egia da jende askok hemengo ikuspegi tradizionala daukala, eta hona etortzen direnean errealitatea ikusi eta ez zaiela batere gustatzen. Baina, gu ahalegintzen gara bestelako errealitatea gerturatzen argentinarrei. Haientzako Euskal Herri ideala Iparraldea da, naturagatik, euskaldunengatik... Baina hau ere badela ikusarazi behar zaie!” Hala ere, aitortu digute beraiek orokorrean euskal folklorea atsegin dutela, “gustuko ditugu euskal dantzak, pilota, musika...”\nEuskal Herrian igarotako sei hilabeteak benetan probetxuzkoak izan zaizkie Rocio, Belen eta Nataliari. Beraien hitz jarioa arina da eta ederki moldatu dira gure bazterretan barrena. (Rocio eta Nataliak ETBko Mihiluze saioan parte hartu zuten, esaterako!)\nPlazer bat izan da haiekin denbora igarotzea, luze izan ez arren, momentu oro aprobetxatzeko duten alaitasuna transmititzen baitigute. Esan liteke kutsakorra dela, Maizpide barnetegitik irteterakoan egunak argitsuagoa baitzirudien.\nAtzoko irudia: z\nTaldea: Katajineta arrunta (Genetta genetta)\nGaiak: Erresistentzia Bigarren Mundu Gerlan Euskal Herrian\nGaiak: Azkaingo Kilika Gaztetxea


About: Kataluniako Konbergentzia Demokratikoa\nKataluniako Konbergentzia Demokratikoa (katalanez: Convergència Democràtica de Catalunya, CDC) Kataluniako alderdi politiko liberal eta abertzalea da. 1974ko azaroaren 17an Jordi Pujolen inguruan sortua izan zen. CDCren gaztediak Kataluniako Gaztedi Nazionalistan (JNC) biltzen dira. 2002an, Jordi Pujolek alderdiaren presidentzia utzi eta gero, Artur Masek hartu zuen lekukoa. 2015eko urtarrilaren 17an zabaldu zenez, CDCk ezohiko kongresu bat antolatuko zuen 2015eko otsailean, alderdia birsortzeko helburuarekin.\nKataluniako Konbergentzia Demokratikoa (katalanez: Convergència Democràtica de Catalunya, CDC) Kataluniako alderdi politiko liberal eta abertzalea da. 1974ko azaroaren 17an Jordi Pujolen inguruan sortua izan zen. CDCren gaztediak Kataluniako Gaztedi Nazionalistan (JNC) biltzen dira. 1980ko Kataluniako Hauteskundetatik, Kataluniako Batasun Demokratikoarekin (UDC) batera, Convergencia i Unio (CiU) koalizio politikoan parte hartzen du. Koalizio honek, Katalunia gobernatu zuen 1980tik 2003ra, non urte honetan Kataluniako Generalitatea PSC-ERC-ICV hirukote politiko ezkertiarraren esku geratu zen, CiUk ez baitzuen gehiengo absolutua lortu. 2002an, Jordi Pujolek alderdiaren presidentzia utzi eta gero, Artur Masek hartu zuen lekukoa. 2015eko urtarrilaren 17an zabaldu zenez, CDCk ezohiko kongresu bat antolatuko zuen 2015eko otsailean, alderdia birsortzeko helburuarekin. (eu)\nKataluniako Konbergentzia Demokratikoa (katalanez: Convergència Democràtica de Catalunya, CDC) Kataluniako alderdi politiko liberal eta abertzalea da. 1974ko azaroaren 17an Jordi Pujolen inguruan sortua izan zen. CDCren gaztediak Kataluniako Gaztedi Nazionalistan (JNC) biltzen dira. 2002an, Jordi Pujolek alderdiaren presidentzia utzi eta gero, Artur Masek hartu zuen lekukoa. 2015eko urtarrilaren 17an zabaldu zenez, CDCk ezohiko kongresu bat antolatuko zuen 2015eko otsailean, alderdia birsortzeko helburuarekin. (eu)\nKataluniako Konbergentzia Demokratikoa (eu)\ndbr:Kataluniako Konbergentzia Demokratikoa\nwikidata:Kataluniako Konbergentzia Demokratikoa\ndbpedia-de:Kataluniako Konbergentzia Demokratikoa\ndbpedia-el:Kataluniako Konbergentzia Demokratikoa\ndbpedia-es:Kataluniako Konbergentzia Demokratikoa\ndbpedia-fr:Kataluniako Konbergentzia Demokratikoa\ndbpedia-it:Kataluniako Konbergentzia Demokratikoa\ndbpedia-ja:Kataluniako Konbergentzia Demokratikoa\ndbpedia-nl:Kataluniako Konbergentzia Demokratikoa\ndbpedia-pt:Kataluniako Konbergentzia Demokratikoa\ndbpedia-wikidata:Kataluniako Konbergentzia Demokratikoa\nConvergència Democràtica de Catalunya (eu)


2015-12-28 - Goierriko Hitza : Goierriko Hitza\nBeasaingo XV. Gau Laburrak 17 egileren lanak bilduko ditu\nAurtengo deialdira 300 lan baino gehiago aurkeztu dituzte, eta 17 onenak aukeratu ditu epaimahaiak. Publikoak aukeratuko du sariak nori eman, bozketa bidez\nBihar odola emateko aukera izango da Zelai Ariztin\nHileko azken astearteetan bezala, Odol Emaileen Elkarteak odol ateratzeak egingo ditu bihar, Zumarragako Zelai Arizti kultur etxean, 17:15etik 20:15era.\nPlaza bete jende ‘Stihl Timbersports’ ikuskizunaz gozatzen\nMotozerra hotsak hartu zuen atzo Zumarragako Euskadi plaza. Stihl Timbersport izeneko ikuskizuna eskaini zuten: egur mozte erakustaldi bat izan zen, motozerrak, trontza eta aizkorak erabilita. Munduko txapelketan zazpigarren geratutako taldeak eman\nPirritx, Porrotx eta Marimotots pailazoen saio jendetsua Ordizian\nForu Aldundiak aitortza instituzionala egin dio Loreak filmaren lantaldeari\nGoierri garaian ere, indarkeria sexistari ez!\nBarrez eta alai ageri dira Urretxu, Zumarraga, Legazpi eta Ezkio-Itsasoko gazteak argazkian. Ez da gutxigorako. Sari ederrak jaso berri dituzte; irudian beraiekin ...


Zergatik da hizkuntza bat ulertzea hitz egitea baino errazagoa? Euskal zientzialariek dute horren erantzuna! — Gaztezulo\nZergatik da hizkuntza bat ulertzea hitz egitea baino errazagoa? Euskal zientzialariek dute horren erantzuna!\nZergatik da hizkuntza bat ulertzea hitz egitea baino errazagoa? Euskal zientzialariek dute horren erantzuna! Hizkuntza bat hitz egin edo idazterakoan garunak, entzuterakoan baino, baliabide gehiago behar ditu. https://www.gaztezulo.eus/albisteak/zergatik-da-hizkuntza-bat-ulertzea-hitz-egitea-baino-errazagoa-euskal-zientzialariek-dute-horren-erantzuna https://www.gaztezulo.eus/albisteak/zergatik-da-hizkuntza-bat-ulertzea-hitz-egitea-baino-errazagoa-euskal-zientzialariek-dute-horren-erantzuna/@@download/image/hemisferios-cerebrales.jpg\nHizkuntza bat hitz egin edo idazterakoan garunak, entzuterakoan baino, baliabide gehiago behar ditu.\nEsperientzia erabat onuragarria da hizkuntza berri batean murgiltzea, baina frustrazioa ere eragin dezake, batez ere, errazagoa suertatzen denetan beste hizkuntzako bateko hiztunak ulertzea beraien hizkuntzan hitz egitea baino. Hitz egitea eta ulermena zergatik ez doaz erritmo berean? Basque Center on Cognition, Brain and Language (BCBL) proiektuak du horren erantzuna.\nZazpi urteko lan luzearen ondoren BCBL-k atzerriko hizkuntzak ikasteko garuneko zein zati erabiltzen ditugun aurkitu dute. Garuneko ezker hemisferioa gakoa da gure ama hizkuntzan irakurtzeko eta gure hizkuntzan entzuteko. Baldintza hau mantentzen da helduaroan ikasitako beste hizkuntza batean hitz egitean, nahiz eta idatzizko eta entzumenezko ulermenean garuneko bi hemisferioek parte hartzen dute. Honek azal dezake zergatik den horren zaila hizkuntza berri bat hitz egitea, ulertzeko ia arazorik ez dagoenean ere. Garuneko baliabide gehiago erabiltzen dira ahozko ulermenean eta idatzizkoan.\nOndorio hauetara iristeko 17-60 urte bitarteko 50 boluntariori zenbait proba egin zitzaizkien. Irakurtzerakoan nabaritu ziren garunean aldaketa handienak, entzuterakoan gutxienak eta hitz egiterakoan ia ez zen aldaketarik egon. Nerabeetan aldaketa hauek nabariagoak ziren helduetan baino, naiz eta guztiek patroi berdinak jarraitu zituzten hizkuntza berriak hitz egiterakoan.\nEmaitza hauek aditzera ematen dute garunaren plastikotasuna ezinbestekoa dela helduak garenean ere hizkuntza berriak ikasterako garaian. Ikerketa honek balio izan du ohartzeko nola antolatzen den garuna hizkuntza berri bat ikasteko, eta istripu edo traumatismo batek garuneko gune zehatzak kaltetzen baditu, hauek nola berreskuratu jakiteko baliagarriak ere suertatu daiteke.\nAdinik ba al dago hizkuntza bat ikasterako garaian?\nBeti esan ohi da haurrak guztia xurgatzen dutela, eta egia da. 2018an burututako ikerketa baten arabera 10 urteko haurrek dituzte baliabide onenak hizkuntza bateko gramatikaren jakintzak eskuratzeko. Izan ere, ordurako oinarrizko hizkuntza trebetasunak garatuak dituzte eta horregatik errazagoa izango zaie, beste bat barneratzea.\nHori horrela, logikoa da garunak egokitzeko gaitasuna galtzea sozializatzeko behar dugun hizkuntzaren trebetasunak eskuratu ondoren. Alta, helduaroan beste gaitasun batzuk garatzen dira haurtzaroan ez ditugunak: kontzeptu berrien esanahiak ulertzea eta esperientziaren bidez hauen artean loturak egitea. Honela, ikerketak atera zuen ondorioa izan zen hizkuntza bat erabat menperatzen dela 30 urte inguruta, izan gure ama hizkuntza ala atzerrikoa.


Hiztegi, hilerri — Eibar.ORG | Eibarko peoria\nHemen zaude: Hasiera / Blogak / Markos Zapiain / Hiztegi, hilerri\nmzap 2005/06/09 10:35\nKojevek dioenez, egia lortzerik balego, denboran barrena bereganatu beharko luke gizakiak. Eta filosofian, definizioz, kontzeptuetan barnebiltzen eta adierazten da egia. Baina kontzeptuzko ulerkuntza oro heriotza da. Azter dezagun astiro.\nEsentzia, enpirikoki existitzen den izaki batean gauzatua dagoen bitartean, esentzia hori, eta aipaturiko izakia, bizirik daude. Esate baterako, zakurraren esentzia, izaki zehatz batean mamitua den heinean, bizirik dago: zakur erreala da, jan eta edan eta lasterka egiten duen zakur biziduna. Baina gizakiok zakurraren esentzia "zakur" hitzera igaroarazi eta adiera abstraktu bilakatzen dugunean, orduan esentzia hil egiten da. "Zakur" hitza, jakina, bere adieraren bitartez argitzen eta ezagutarazten duen zakur erreala ez bezalakoa da, bertan esentzia hilik baita: "zakur" hitzak ez du edaten, jaten, zaunka egiten; esentzia ez da jadanik zakur errealean bizi, hilik da. Hiztegi, hilerri. Euskarak dio izena izanaren itzala dela, eta Kojevek errealitate enpirikoaren ulerkuntza kontzeptuzkoa heriotza dela. Jakina, ez da beharrezkoa zakur bat hiltzea bere kontzeptuaren arabera ezagutu eta definitzeko, ez da nahitaezkoa hil dadin arte itxarotea haren ezaugarri nagusiez jabetzeko. Hala ere, kontuan hartzekoa da zakurra zientifikoki ezagutzeak disekzioa eskatzen duela.


"Sahara Marathon" dokumentala Kubako "Santiago Alvarez" jaialdian - Oñati - Goiena.eus\n"Sahara Marathon" dokumentala Kubako "Santiago Alvarez" jaialdian\nA. Leibar 2004-03-02 10:45\nIrusoinek koproduzituriko "Sahara Marathon" dokumentala Kubako "Santiago Alvarez" V. Dokumentalen Jaialdian izango da. Aitor Arregik eta Jon Garañok idatzi eta zuzendu dute. Saharako maratoiaren bitartez, beren herrialdetik kanpo denbora luzez baldintza oso txarretan bizi diren sahararren giza-tragedia sinbolizatzen du dokumentala.\n"Sahara Marathon" dokumentala, Irusoinek eta Moriartik koproduzitua, hautatua izan da Kubako Santiagon martxoaren 5etik 8ra egingo den "Santiago Alvarez in memoriam Jaialdiaren" V. ekitaldian parte hartzeko.\nSahara Marathon 2003an Tindoufen (Aljeria) eginiko dokumentala da, saharar errefuxiatuen kanpalekuetan egina. Jon Garañok eta Aitor Arregik idatzia eta zuzendua, Saharako maratoiaren bitartez eta 55 minutuz, giza tragedia handi bat azaltzen digu: 250.000 saharar baino gehiagok 27 urte daramatzate beren herrialdetik kanpo bizitzera behartuta, egoera lazgarrian gainera.\nHistoriak Abdullah aurkezten digu, Saharako maratoian parte hartzeko gogoz prestatzen den gizona. 2003ko otsailean filmatu zuen zazpi kideko taldeak eta grabazioa betacam digitalean egina dago.\nLehiaketan izango da\nDokumental jaialdi honek badu lehiaketako atal bat ere eta horretarako hautatu dute "Sahara Marathon". Atal horretaz gainera aurkezpen bereziak izaten dira dokumental estreinatuak emateko. Kubako Jaialdiaren V. ekitaldi honetarako programatuak daude beste jarduera batzuk ere: hitzaldiak, argazki-erakusketa eta errealizadoreen topaketa.\nSahara Marathon-ek EiTBren partaidetza izan du eta Eusko Jaurlaritzako Etxebizitza eta Gizarte Gaietako Sailaren eta Donostiako eta Irungo Udalen laguntza.


Helburua: bi alderdien gustuko konponbidea bilatzea | Revista\nGatazkari nola aurre egin : Helburua: bi alderdien gustuko konponbidea bilatzea\nBerez gertatzen den zerbait da gatazka. Seme-alaben eta gurasoen artean, familiartekoen artean, nagusien eta mendekoen artean, lankideen artean, bazkideen, adiskideen, lagunen artean… beti izaten dira gatazkak. Nork ez du ezagun horrelakorik? Gizaki batzuk eta egoera batzuk gatazkatsuago omen dira baina… gatazka gure bizitzaren funtsa da. Noiznahi topatuko dugu. Dena den, arazo bilakatuko da baldin eta aztura edo ohiko kontua bilakatzen bada, jokamoldearen bereizgarri bada. Gatazkak gure bizitzako parte nabarmen bat betetzen badu, bera kudeatzean agertzen dugun trebeziak garrantzi handia izango du geure oreka pertsonalean ez ezik, gure bizitza kalitatean ere.\nGatazka, talkaren pareko, jatorriz\nAdiskidantzako harremanetan, lagun zaharren arteko erlazioetan ere sortzen da inoiz istilurik. Lortu nahi ditugun helburuetara iristeko bidean besteen jokamoldean eragozpenik topatzen dugunean gertatzen da pertsonen arteko liskarra. Nork bere historia pertsonal, berariazko eta desberdina -beraz, nahi, iritzi eta premia desberdinak- duen heinean, bidezkoa da jokamolde desberdinak egokitzea eta, horrenbestez, eztabaida, gatazka eta interesen talkak jazotzea. Horrelako egoeretan geure premiak eta interesak lehenesten ditugu, besteek beraienak lehenesten dituzten modu berberean. Interes horien garrantzi edo indarra da gatazkaren intentsitatea baldintzatuko duena eta adiskidetzezko edo bestelako amaiera emango diona egoerari.\nNola sortzen dira pertsonen arteko gatazkak?\nPertzepzioa subjektiboa delako. Pertsona batetik bestera alde handia dago egoeren berri hautematean. Objektibo gertatzeko ahaleginak egiten baditugu ere, distortsioari nekez egin diezaiokegu alde.\nOsatu gabeko informazioa jasotzeagatik. Batzuetan, egintzaren alderdi guztiak ezagutu gabe ematen dugu geure iritzia\nPertsonen arteko komunikazioan hutsuneak daudelako. Igorleak mezua baldintza egokietan bidaltzen ez duelako, kodea (hitzak, keinuak, etab.) egokia ez delako, hartzaileak mezua deszifratzerik ez duelako, edo ez dakielako, edo nahi ez duelako. Horrez gainera, hitzak ez dira ia behin ere nahikoa izaten pentsamenduak transmititzeko.\nIzaeraz desberdinak garelako.\nBesteak geure buruaren berdin egin nahi izateagatik. Pertsonak diren bezala onartzea, juzkatu gabe onartzea, zail gertatzen zaigulako maiz (“besteari bera izaten uzteko” zailtasuna).\nThomas Gordonek “Dozena zikina” obran, gatazkak sortarazten dituzten jarreretako batzuk agertu zituen:\nAgintzea, zuzentzea, hertsatzea, inposatzea: horrek gainontzekoengan beldurra, erresistentzia, asaldura edo defentsazko jarrerak sortarazten ditu. Gizakiak maiz zokoraturik sentitzen dira beren premia pertsonalen aurrean ezikusiarena egiten dugunean eta, areago, apalduta sentitzen dira jokaera horiek jende aurrean gertatzen direnean.\nKargu hartzea, amenazo egitea: agian besteak obeditu egingo du horrelakoen aurrean, baina izuturik dagoelako; ez bestela.\nSermoia botatzea, obligazioa sortaraztea: “sermolariaren” asmoa, bestea errudun, behartu eta loturik sentitzea izaten da. Pertsonak mezu horren presioa sentitu eta, sarri, kontra egiten dio.\nAholkatzea, konponbideak erakustea: jendea beti aholkua hartzeko prest dagoela dioen hori ez da egia. Aholku edo ohartarazpena “agintaritza” edo antzeko zerbaiten pareko den neurrian, horrelakoak jasotzean oso litekeena da bestea mendeko edo desegoki sentitzea, berak sortu beharko lukeen pentsamendua eragiten ez duelako.\nLogikaz konbentzitzea, arrazoiak ematea, dogmaka aritzea: konbentzitzen saiatzean besteak are eta sutsuago defendatuko du berea. Logika geure alde edukitzeak ez du beti ondorioztatzen besteek errazago men egitea.\nJuzkatzea, kritikatzea, zentsuratzea: beste ezerk baino areago, honek pertsonari deseroso, desegoki edota ergel sentiarazten dio.\nBarregarri uztea, lotsaraztea: sekulako kaltea egiten dute horrelakoek, besteak bere buruaz duen irudia suntsitu egiten dutelako.\nInterpretatzea, aztertzea, diagnostikatzea: egiaz zer sentitzen ari den, zein dituen benetako motiboak edo zergatik dabilen horrela besteari esatea amenazozko jokaera izan daiteke. Besteekin psikoanalistaren eginkizunak betetzea arriskutsua ez ezik, frustrazio bide gerta daiteke haientzat. Interpretazioek komunikazioa eragotzi egiten dute, besteari bere buruaz adierazpen gehiago ateratzeko gogoa galarazten diolako.\nItauntzea, galdeketa egitea, aztertzea: azterketa edo galdeketa nozitzen duen pertsonaren erantzuna errudunen aulkian eserita sentitzearen pareko izaten da maiz. Gizaki askok galdegilea muturluzetzat jotzen dute. Normal hitz egitera animatuta besteak emango lukeen informazio ematea erabat eragozten du galdezka aritze horrek.\nDesbideratzea, arreta galaraztea, bromak egitea: alderdi pertsonalak ukitzean serio-serio ari ohi gara. Jasotzen dugun ihardespena bromazkoa izateak geure burua mindu edo arbuiaturik senti dezakegu. Horren ondorioa, berriz, isiltasuna eta blokeoa izaten da.\nNolako ondoreak ditu gatazkak?\nAldeko zein kontrako eraginak sortaraz ditzake gatazkak.\nGatazka bere horretan luzaro irauten duenean presioa metatu egiten da eta hori biolentzi iturri izan daiteke.\nFrustrazioa sortarazten duen heinean etsaigoa eta bestearen kontrako sentimenduak sortaraz ditzake.\nAntsietatea eta beste hamaikatxo sintoma psikosomatiko agertu eta areagotzearen kausa izan daiteke (buruko mina, insomnioa, etab.).\nGatazkak norberaren defentsak sustatu eta, hortaz, egoera berriei aurre egiteko gizakiaren gaitasuna hobetzen du.\nGizakiengan errealismoa finkatzen laguntzen duenez -bizitzan zehar errealitatea setatia dela ohartuz goazen eta talkek nor bere tokian utziz doazen neurrian-, azkenean nork bere mugen berri eta besterenganako errespetua finkatuko ditu, zehatz-mehatz finkatu ere.\nGatazkak talde biren artekoak direnean, talde bakoitzaren barne kohesioa indartu egiten da.\nNola kudeatu gatazka?\nMuturreko konponbideetara jotzea (errepresioak, adibidez, arazoa konpondu ordez estali egiten du), sentimendu bizi bat ehorztea gizaki bizi bat ehorztearen pareko dela ahantzita.\nGauzen edo kontuen gaineko gatazkak kontu pertsonal bihurtzea.\nOkerreko defentsa bideak erabiltzea: gatazka bera ukatzea, gehiegi arrazionalizatzea edota beste inorengana helaraztea.\nElkarrizketarako aukerak zeharo suntsitzen dituzten jarrera dogmatiko eta zurrunak hartzea.\n“Dena edo ezer ez” jokoan negoziatzea, tarteko bideak bilatu ordez.\nBere burua aldatzeko aukerak ezinezkoak bihurtzerainoko etiketa jartzea besteari.\nDialogoz mozorroturiko bakarrizketa baliatzea: pertsona horrek, besteei aditu ordez, bere buruari aditzen dio.\nAldez aurretik arazoa behar bezala identifikatu gabe, gatazkari konponbidea ematen saiatzea.\nNahasmendua eta polemika nahastea. Eztabaidatzea argiaren bila jardutea da; polemikan ibiltzea, aldiz, irabazle nor gertatzen den borrokan aritzea da.\nGatazka egoerak gehiegikeriaz dramatizatzea, ez dagoen tokian hondamendia ikustea: horren ondorioz, batzuetan emozioen jopu bihurtzen gara eta erreakzio biziegiak gertatzeko arriskua pizten da.\nPare bat hitzetan, “nik irabazi / zuk galdu” metodoa erabiltzen denean pertsona azkenean bere setakerian biltzen da, ez du galdu nahi izaten, bere argudio eta gogoak ez legezkotzat hartuak ikusten ditu: galtzailea mendeko sentitzean eta bere eskakizunak aintzat joak izan ez direla ikustean erresuminak azaleratzen dira. Derrotak errebantxa eskatzen du, galtzaileak isiltasuna ez baitu gogoko. Irabazleak berea lortu duen arren, ez du galtzailea konbentzitu bere helburuen alde borroka dadin. Irabazi baizik ez du egin.\nGatazkak kudeatzeko modu zuzenak.\nGatazka giza izaeraren parte bat dela onartzea: garapenera begira suspergarria da, aurrerakuntza eta aldaketak gertatzeko lagungarria eta, gainera, bera aldean daukagula ikasi behar dugu bizitzen.\nGatazkei saihets egin ordez, buru egitea.\nGatazkak jendearen borondate txarraren erruari ez leporatzea. Pertsonen arteko aldeak onartzea eta egoerazko gatazkak gatazka pertsonal ez bihurtzea.\nElkarrizketan ikastea, enpatia lantzea, bestea aditu eta aintzat hartzea.\nEztabaida eta polemika bereiztea. Elkarrizketan diharduenak konbentzituta gertatzeko arriskua eta, era berean, iritziz aldatzeko beharra onartzen du.\n“Irabaztea / irabaztea” gatazkarentzat irtenbide hobea da “irabaztea / galtzea” baino.\nAgresibitatea bideratzea muturreko jarrerei (hertsatzea edo lehertzea) alde eginez. Lasaialdiak gertatzeko aukerak ematea, nork bere sentimenduak adieraz ditzan erraztea.\nHainbat galdera egin ondoren, arazoaren diagnostikoa egitea\nAukera guztiak arakatzea, gauzak hobetzeko asmo zintzoarekin.\n“Zu” motako adierazpenen (“Ez didazu jaramonik egiten”, “Nagusia zarela uste duzu”, “Zuk beti zeurea”) ordez, “Ni” motakoak baliatzea (“Bazterturik sentitzen naiz”, “Tristezia sortzen didate honelako egoerek”)\nKasu berezietan, gatazkan diharduten alderdiek arazoz kanpoko pertsonen bitartekaritza eskatzea.\nEztabaidak lasaitasunez garatzeko, erlaxazio teknikak praktikatzea.\nLaburbilduz, “Denek irabazi” metodoari esker irtenbideak eta aukerak bi alderdiek proposatuko dituzte. Kontua ez da pertsona bat gogobetetzea bestea goserik utzita. Bi alderdiek ahaleginak egin behar dituzte bien gustuko konponbideak bilatzeko. Ondo kudeatutako gatazka lagungarria da: negoziatzeko trebezia zorrozten eta hobetzen laguntzeaz gainera, pertsonen arteko harremana sendotu egiten du.


Albéniz jauregia - Wikipedia, entziklopedia askea.\nAlbéniz jauregiaren ikuspegi orokorra. Irudi gehiago\n41°22′02″N 2°09′20″E / 41.367136°N 2.155642°E / 41.367136; 2.15564241°22′02″N 2°09′20″E / 41.367136°N 2.155642°E / 41.367136; 2.155642\nJuan Moya Idígoras (en)\nAlbéniz jauregia edo Montjuïc Errege Pabilioia (katalanez Palauet Albéniz edo Pavelló Reial de Montjuïc) Kataluniako Bartzelona hiriburuko Montjuïc mendian dagoen jauregi bat da. Lluís Companys Olinpiar Estadioaren alboan dago.\nEspainiako errege-erreginek hirira burututako bisitetan zehar haien egoitza nagusia izan ohi da. 1928an eraiki zen, 1929ko Bartzelonako Nazioarteko Erakustazokaren testuinguruan.\n2012ko Gaudí Sarituen harrera Albéniz jauregiko eskaileratan.\nJauregiaren alboan dagoen Santa Madrona baseliza.\nAlbéniz jauregiari buruzko informazioa Bartzelonako Udal webgunean irakurgai (Katalanez)


Matxismoaren adierazpen askatasuna? - - Baleike.eus\nMatxismoaren adierazpen askatasuna?\nAxier Lopez 2019-09-01 14:36\nPlaza publikoan zer adierazi daitekeen eta zer den ezkutatu beharrekoa gosea baino zaharragoa den eztabaida da. Aterabide zehatzik ez duena, gainera, eta horregatik zoragarria. Aldian aldiko politikoki zuzena denaren eta norberaren balio eta mundu ikuskeraren arabera agertzen zaigu.\nEzbai unibertsal horrek izan du ordainik Zumaian, gure txikian. Zeintzuk dira adierazpenen mugak, nork ezarri behar ditu? Eta nola eta zeinen izenean? Zer da espazio publikoa eta pribatua? Zer zikin eta zer garbi? Hamaika galdera pareta baten bueltan. Garai, geografia eta esparru guztietan gertatutakoa, ezaugarri ezberdinez, baina talka bera funtsean: debeku hotsak goitik eta sorkuntzarako deiak behetik.\nAzken urteotan, tamalez, asko eta askotarikoak izan dira adierazpen askatasuna murrizteko arauak eta saiakerak. Antzerkian edo musikan, Altsasun edo Katalunian, kalean edo sarean, kazetari, txiolari edo txotxongilolari… Baina azken aldiko interesgarrienetako bat Bilboko jaietako C. Tanganaren kontzertuak piztu du. Berezia, debekuaren aldeko ahotsak “goitik eta eskuinetik” baino, “behetik eta ezkerretik” heldu direlako; bateko eta besteko iritzi eta (sarri) irain trukaketa itzelaren erdian.\nMadrilgo musikaria ezagutzen ez duenarentzat: urrezko katez eta emakumeen ipurdiz inguratuta agertzen diren AEBetako alfa ar raperoen enegarren aldaera afrusa kastizoa da, autotunez eta Lacosteko kokodriloaz apaindurik. Haren kantuak "matxistak, patriarkalak eta emakumeekiko mespretxuzkoak" direla iritzita, zenbait talde feministaren eta alderdi politikoren kontrakotasunak, sinadura bilketa bat tarteko, lortu zuen Bilboko Udalak kontratatutako kontzertua Udalak berak bertan behera uztea.\nBo, egiari zor, Tanganak bat baino, azkenerako doako bi kontzertu eskaini ditu Bilboko jaietan. Santana 27 musika areto pribatu ezagunean, jendez goraino beteta. Hura ordezkatzeko Pedro Capó aukeratu zuen Udalak. Maitasun erromantikoaren aldaretik, beti gorpuzkera bereko emakumez inguratuta, abesten duen Los 40-rako produktua. Kantetan bikotekide ohia jeloskor jartzeko, beste emakume batzuekin irteteaz aritzen dena, adibidez. Matxismoaren toxikotasunaz, zenbait akordez lagunduta, alegia. Bilboko egitarau ofizialaren barruan ere jo zuen Bebek, “emakumeek denbora galtzen dute biktimarena egiten eta feminismoarekin bat egiten”, dioenak. Horiek ez dute polemikarik piztu.\nTanganaren debekuak eragindako eztabaida bera izan da interesgarriena eta horren barruan galdera hau: erakunde publikoek matxismoari, arrazakeriari edo faxismoari ahotsa (eta dirua) eman behar diote? Nekez esango du inork baietz, publikoki bederen, baina… beti dago baina bat. Lehen galdera, betikoa: zeinek eta nola erabakitzen du mezua patriarkala, xenofoboa edo nazia den? Baina demagun, adostasun handia dagoela esateko, baietz, hark edo horrek eszenatokitik dioena kolektibo bat azpiratzeko asmoa duela. Orduan, zer? Ba, horiek ez kontratatu, ezta? Ados. Baina horrela ez bada, kontua korapilatu egiten da, Tanganaren kasuan lez, emanaldia adostuta eta iragarrita dagoenean. Izan ere, politikari batek musikari bati mikroa kentzea, ekintza zatarra delako. Adostasun handia izanik ere.\nTangana egitarautik kentzeko eskaerak 16.000 sinadura bildu zituen sarean. Eta gizon honen ustea da –barka atrebentzia– milaka lagunek, sormena eta ekintza zuzenaren bitartez, ariketa pedagogikoagoak egin ditzaketela eztabaida eta borroka zahar honetan bestelako aterabideak bilatu eta aurrera egiteko. Besteak beste, matxismoak lekurik izan ez dezan eszenatoki publikoetan, ezta areto pribatuetan ere.


Browsing DOCENCIA by Author "Haur Hezkuntzako Gradua"\n0-2 urteko haurren eskolatzea. Egokitzea ala etxekotzea? \nAlonso Gutiérrez, Ander (2016-03-16)\n[EUS] Azken urteetan eskolatze goiztiarrak nabarmen egin du gora gure gizartean. Gero eta gehiago dira hilabete gutxirekin haur eskolara joaten hasten diren haurrak, beraientzat segurtasun iturri den ingurunetik aldenduz. ...\nAdierazpena eta komunikazioa dramatizazioaren bidez minorrak irakaslegaien prestakuntzan duen inpaktua \nGoyeneche Lizundia, Paule (2020-03-09)\n[EUS] Dramatizazioari buruz hitz egiten denean heziketa hizpide izan beharko litzateke ere bai, dramatizazioak pertsonen garapen integralean eragin handia baitu. Gaur egun, dramatizazioak hezkuntzan gero eta oihartzun ...\nAdimen gaitasun handiko nesken ezaugarriak eta hauei laguntzeko prozedurak Haur Hezkuntzan: ekarpen didaktikoak \nChávarri Fernández, Alba (2016-03-15)\n[eus] Adimen gaitasun handiko nesken egoera oso berezia da. Adimen gaitasun handi gisa, oso neska gutxi daude identifikatuta. Horren arrazoia, besteak beste nesken ezaugarriak, portaerak, jasotzen duten hezkuntza eta ...\nAfrikatuen ahoskera faktore sozialen arabera haur hezkuntzan \nLopez de Uralde Zarraga, Garazi (2016-12-29)\n[EUS] Gradu Amaierako Lan honetan afrikatuen ahoskera aztertu da Haur Hezkuntzako haurretan, haien adina, generoa eta ama hizkuntza aintzat hartuta. Lanaren helburua, eta lana burutzeko egindako ikerketarena, faktore ...\nAhozko hizkuntzaren didaktika \nVillar Martinez, Agurtzane (2020-05-07)\n[EUS] Lan honen helburua hizkuntzaren garrantzia Haur Hezkuntzan aipatzea eta horren ondorioz, umeek hizkuntza gaitasuna eraikitzeko baliabideak/teknikak aurrera eramatea da. Horretarako, hizkuntzaren jabekuntzaren inguruko ...\nAhozkotasunaren balio pragmatikoa ipuin kontaketan: Koldo Amestoy kontalariaren zenbait ipuinen azterketa \nGarcía Arriola, Eneritz Arrate (2016-12-29)\n[EUS] Haurrei ipuinak kontatzea oso garrantzitsutzat jo izan da, baita hezkuntza formalean ere. Lan honetan ipuinak kontatzean edota irakurtzean erabiltzen diren ahozko teknikak ikertu dira, hurbilpen teoriko-praktikoa ...\nLas alergias por inhalación en el aula de educación infantil \nAndrés Iturria, Lidubiñe (2016-12-29)\n[ES] El objetivo de este trabajo fue conocer si las aulas de Educación Infantil atienden a las necesidades del alumnado con alergias por inhalación. Así como comprobar si los centros educativos cuentan con algún protocolo ...\nAnalizando álbumes infantiles. Obras publicadas en 2017 - 2018 \nRisquez Sáez, Erika (2020-03-09)\n[EUS] Lan honek barne hartuko du, alde batetik, album ilustratuen eta haur literaturaren kontzeptu teorikoak, eta bestetik, horien garrantzia irakurketaren mundura ailegatu berriak diren haurrentzat. Bestalde, album ...\nAprobetxatzen al da eskola-liburutegiak hezkuntza berrikuntzan duen potentzialtasuna? Babelia liburutegi-mediatekaren diagnosia eta hobekuntza proposamena \nAizpurua Bakedano, Lide (2019-02-28)\n[EUS] Aprobetxatzen al da eskola-liburutegiak hezkuntza berrikuntzarako duen potentzialtasuna? Galdera hori du ardatz lan honek. Izan ere, bada XXI. mendeko Informazio-gizarteak eta hezkuntzak ezartzen dituen erronketara ...\nArtea eta Generoa: Ikuspegi feministak hezkuntzan \nPeña Pajares, Lorena (2020-03-09)\n[EUS] Gure historian zehar izandako sistemen artean, patriarkatua gizonak emakumearekiko duen dominazio eta emakumearen menpekotasunean oinarrituta dagoen lehenengo sistema izan da. Gaur egun, oraindik, sistema arrunta da ...\nLa asamblea en educación infantil como recurso en la adquisición de segundas lenguas \nRevilla Fontecha, Naiara (2016-12-29)\n[ES] Desde hace tiempo, en la gran mayoría de centros que imparten Educación Infantil, cada mañana se lleva a cabo una asamblea. Por medio de las rutinas y actividades grupales que se realizan en esta reunión, el alumnado ...\nAukera askeko zientzia espazioak haur hezkuntzan \nPérez Unzalu, Maider (2020-03-09)\n[EUS] Gradu Amaierako Lan honen helburuak aukera askeko zientzia espazioak (AAZE) ebaluatzeko errubrika bat diseinatzea, errubrika horrekin Gasteizko Haur Hezkuntzako eskola batzuetan barne espazioen eta kanpo eremuen ...\nBizi toki hezkuntza eredu eraldatzailea? \nGaragarza Cambra, Aitor (2016-03-15)\n[eus] Haurra kapitalismoaren subjektu antagoniko gisa definituz, kapitalismoa eta eskolaren arteko lotura du abiapuntu gisa lan honek. Kapitalismoaren birprodukzio eta metaketarako beharrezkoa den eskola bi ikuspegitik ...\nLos cuentos, un sendero por el que viajar hacia nuestro corazón: la inteligencia emocional en Educación Infantil a través del cuento \nAbad Morillo, Jessica (2019-02-28)\n[ES] Dada la importancia de la inteligencia emocional en la sociedad actual y, por supuesto, en el ámbito educativo, y teniendo en cuenta que el cuento infantil es una de las herramientas más adecuadas para ayudar a los ...\nDesarrollo de la empatía en edades tempranas \nFernández Tueros, Irati (2016-03-16)\n[es] La empatía es una teoría multidimensional que incluye componentes afectivos y cognitivos y, a su vez, permite comprender y sentir los pensamientos y emociones de las demás personas. El estudio que se lleva a cabo tiene ...\nDibortzio egoeraren aurrean eskolaren eskuhartzea: Arabako eskola baten kasua \nZallo Ramón, Itsaso (2020-03-10)\n[EUS] Lan honetan eskolek gurasoen banaketaren aurrean duten esku hartzea aztertzen eta adierazten da; prozedura eta tresna kualitatiboak erabiliz, Euskal Autonomia Erkidegoko ikastola batean aipatutako esku hartzea aztertu ...\nDibortzioaren trataera gaur egungo haur literaturan (2002-2018) \nGonzales Muñoa, Priscilla Milagros (2020-03-10)\n[EUS] Lan honen helburu nagusia dibortzioren trataera gaur egungo haur literaturan (2002-2018) aztertzea da. Lehenik eta behin, marko teorikoa aurkeztuko dugu eta atal horretan hurrengo puntuak garatuko dira: haur literaturaren ...\nLas dificultades y fortalezas del comportamiento infantil y su relación con los factores de riesgo sociofamiliar \nManiega Bengoetxea, Itxaso (2016-12-29)\n[ES] El objetivo de este estudio es analizar la relación entre factores de riesgo sociofamiliares y características de comportamiento de niños y niñas del segundo ciclo de Educación Infantil. Los datos se han obtenido de ...\nDurangaldeko psikomotrizitatearen egoera gaur egun \nRamirez Mintegui, Jon Mikel (2020-03-10)\n[EUS] Psikomotrizitatea gure eskoletan denbora gutxi daraman praktika da. Praktika honek umearen garapen intregala bermatzen laguntzen digu, baina gaur egungo irakasleek prest ahal daude horrelako praktikak aurrera eramateko? ...\nEducar la muerte para entender la vida: análisis de la didáctica de la muerte en educación infantil. Una propuesta didáctica \nNiso Crespo, Gabriela (2020-03-10)\n[ES] Este trabajo tiene como objetivo principal diseñar una propuesta didáctica basada en cuatro obras literarias infantiles (álbumes), que aborde el tema de la muerte, y se dirija al último curso de Educación Infantil ...


Argazkia: Belen Mendez de Vigo eta Pilar Lekuona.\n“Ohore handia da Gipuzkoako erizainak eta COEGI Elikagaien Bankuaren bilketa handiaren irudia izatea, Bankuaren lana aitortu eta babesten baitugu”, esan du Pilar Lekuona Elkargoko presidenteak\nGipuzkoako Erizaintza Elkargo Ofiziala (COEGI) –Gipuzkoan lanean ari diren 5.000tik gora erizainen ordezkaritzan– izango da Gipuzkoako Elikagaien Bankuak azaroan egingo duen elikagai bilketa handiaren irudia. Gainera, Elkargoak lankidetzan jardungo du, besteak beste, kanpainan eta Elikagaien Bankuan higiene, segurtasun eta babes neurriak teknikoki gainbegiratuz, gaur goizean COEGIren Donostiako egoitzan egin den aurkezpenean adierazi bezalaxe.\nPandemiak finkatutako segurtasun arauei jarraiki eta jende metaketak saiheste aldera, aurten ez da elikagaien banaketa fisikoki egingo. Aitzitik, Belen Mendez de Vigo presidenteak adierazi duenez, “Elikagaien Bankua eta bere boluntarioak dendetan egongo dira, nahiz eta aurreko urteetan baino gutxiago izan“.\n“Aurtengo elikagai bilketa handia desberdina izango da, baina inoiz baino beharrezkoagoa”, azpimarratu du Mendez de Vigok. Aurreratu duenez, “txartel batzuen bidez, elikagaietarako bonu gisa” egingo da. Halaber, pandemian zehar herritarrek Elikagaien Bankuari emandako erantzuna “ezin hobea” izan dela azpimarratu du. “Azaroko bilketa handian ere halaxe izatea espero dugu, ziur baikaude modu berean jokatuko dutela“, nabarmendu du. Bide batez, bilketa handian parte hartzeko eta laguntzeko deia egin die herritarrei.\nBestalde, Pilar Lekuona COEGIko presidenteak gogorarazi du 2020. urtea Erizainen eta Emaginen Nazioarteko Urtea dela, “eta pozik gaude gure lanbideari aitorpen hori egin diotelako. Ohore bat da COEGIren eta lanbidearen irudia izatea Gipuzkoako Elikagaien Bankuaren bilketa handiaren irudia”, aipatu du, eskerrak emanez. Era berean, azpimarratu du Elikagaien Bankuak “izugarrizko” lana egiten duela, eta gaineratu: “Aitortzen dugu lan hori, eta beharrezkoa den guztian lagunduko dugu”.\nGaur goizeko irudiaren aurkezpen ekitaldian izan dira Belen Mendez de Vigo eta Pilar Lekuonarekin batera, Carlos Martinez Bankuko presidenteordea eta Jesus Flamarique Gipuzkoako Elikagaien Bankuko kanpainen koordinatzailea.


2021/06/15 Bigarren Hezkuntza\nDBH 1. MAILAKO IKASLEEK “GURE ERROAK” ALDIZKARIA ARGITARATU DUTE\nDBH 1. mailako ikasleak euskara arloan egindako azken proiektuan ikertzaile eta kazetari bihurtu dira.\nDBH 1. mailan euskaran egin duten azken proiektuan gela bakoitzak “Gure erroak” izenburupean aldizkari bat argitaratu du. Azken hiruhilabeteko unitatean ikertzaile eta kazetari bihurtu dira eta Euskal Herrian gorde ditugun eta belaunaldiz belaunaldi transmititu zaizkigun ohitura, tradizio, kultura, folklore eta esperientziak gaitzat hartuz artikuluak egiten ikasi dute.\nBinaka euskal tradizioko gai bat hartu, informazioa aurkitu eta aukeratu dute, haien artikuluak ekoizteko. Unitatean ikasitako edukinaz baliatu dira testuak zuzentasunez idazteko.\nAzkenik, baliabide teknologikoek ematen diguten aukeraz ere baliatu dira eta testu-prozesadoreak eskaintzen dizkigun abantailak erabiltzen ikasi dute, horrela artikulu guztiek baldintza berberak bete dituzte eta aldizkariari osotasuna eman diote.\nLan bikaina egin dute gure kazetaritxoek, orain oporraz disfrutatzea dagokie!!!!


Pim... Pum... Pam...\n—Zer bear dek?\n—Orain ere, lengi iru eiztari aiek atera dituzte eperrak.\n—Begira deiegun bada nun gelditzen diran... ikusi dituk?\n—Bakoitzak bana bota dituzte.\n—Eiztari bikañak dituk oiek.\n—Bai, gaur beintzat dozena bat eper bota dituzte.\nSoroan, arta-biltzen zebiltzan aitona-illobak; azkeneko itz auek esan zituzten bezin laister, eiztari aietako batek deadar egin zuan, esanaz:\n—Txomin, Txomin, ikusi dituzute eperrak zein aldetara egin duten?\n—Bai, jauna, —erantzun zion Txomin zarrak—. Bi gelditu dira Amiñao barreneko soro-muñoan, beste iru sartu dira Irutxetako txara-sakonean, eta besteak berriz Egurtzeko gaztañari goenera egin dute.\nAndik bereala jatxi ziran Txomin eta bere illoba arta-biltzen ari ziran sorora iru eiztariak, bi txakur ederrekin, eta aietako batek, egun onak eman ondoren, esan zuan:\n—Kaxo, Txomin zaarra: oraindik ere badago sasoia lanerako?\n—Zer egingo degu, jauna? Ez du edozeñek larogei ta amabi urtetan soroan lan asko egingo.\n—Egia, Txomin. Eta... —arta-urte ona dezute aurten?\n—Ainbestekoa, jauna. Jaungoikoa ez da gutzaz aaztutzen. Aurtengo urtea baño txarragoak izaten dira.\n—Gaztañak daukate beintzat itxura ona.\n—Oso ona, jauna. Zegamako baserritarra, artoa eta gaztaña izan ezkero, ondo da, nolabait urteari bultz egiten dio.\n—Bai, ala da; emengo nekazariak baño bizio geiago ez baluke iñork, zuek bezin zintzoak balirake beste Euskal-Erriko langilleak, ez lirake Amerika alde oietara joaten diranak joango.\n—Zer nai du, jauna. Jende alper eta seme gaizki azi asko dago orain bazterretan: gañera berriz andik etortzen diran gizon gezurti batzuk, sinitu eragiten die, an, urrea, paladaz biltzen dala, eta badijoaz zentzu bagen gisa beren guraso aide eta lur gozoak utzita, aberatsuko diralako ustean, eta an izan dan Altzukango Martolok dionez, badaude zenbait euskaldun pozik etorriko lirakenak, ontzia nork pagatua baleukate.\n—Arrazpo daukazu, Txomin; atzerriko soñua obea dala uste dute, eta zuk diozun bezela, aruntza joaten diranean ikusten dute zeñen garratza dan kanpoko ogia, bañan utziogun itzbide oni, eta artu zazute aragi puska bana eta eran zazute Mendigorriko, illak piztutzen ditun ardo zar ontatik.\nBatere kunplimentu bage, artu zuan Txominek, eskeñi zioten bota-ardoa, eta aragi eta ogi zati bat jan ondoren, eta esanaz lenbizi eman zionari «berorren osasun onerako» eta erantzunik «protxu on deizula», egon zan ordu laurden batean Aizkorriko gurutzeari begira.\nIru eiztari aietako bat zan donostiarra, eta agure zarrak bota jatxi zuanean, esan zion:\n—Ala zankoa! Ori da eztarria, aitona. Gaba izan balitz, usteko nuen izarrak kontatzen ari ziñala, edo loak artu zinduela.\n—Ez, jauna; badaki zer gertatu dan: nik Aizkorriko gurutze santuari txit jaiera aundia diot, eta bota jaso dedanean, nere begiak uste bagean ango ermita ikusi dute, eta nere artean kredo batzuek errezatzen egon naiz.\n—Denbora alferrik ez igarotzeagatik? —erantzun zion donostiarrak.\n—Ori da, jauna.\n—Ea bada illobak orrelako jaierarik dion gurutze santu orri?\nEta arturik eskuetan, baldin aitona luze egon bazan, etzan laburrago egon illoba, ala moduz eze, pikea bai, bañan beste gauzarik etzan gelditu, len ain ondo beteta zegon otxabako botan... baña mutil gaztea joan zan saltoan Otzartera, eta andik ekarri zuan beteta, lengoari inbidirik etzion ardoz.\n—Txomin; esan bear diguzu, zure illoba Otzartetik datorren bitartean, zer gertatu zitzaizun Zegamako erretoreari eramaten zizkiozun eperrakin, nere lagun auek aditu dezaten zure aotik.\n—Bai, jauna. Lenago're bost aldiz kontatu diot, bañan esango diot berriz ere.\n«Bada gutxiena irurogei urte. Orain daukagun erretore jaun onen aurrekoaren aurrekoa, zan txit mokau on zalea. Nik arrapatzen nitun eper guztiak arentzat izaten ziran, bañan sekulan etzidan ematen lau kuarto, kuartillu bat ardo erateko (bada garai ortan, lau kuartoan saltzen zan Naparroako ardorik onena). Ia ernega egiñik negon, bada polborak eta perdigoiak eramaten zituzten nik ardotan gastatu bear nituan txanponak.\n»San Migel egun batean, arrapatu nituan bi eper, bialdu nion (Jaungoikoak zeruan gertatu dezan) nere emazte Prudentxi zanarekin. Etorri zan etxera, eta esan nion:\n»—Prudentxi! Gaur beintzat ondo bazkalduko zenduan? Erretore jauna beste egunetan bezela, etzan portatuko bere egunean?\n»—Bai —erantzun zidan gaxoak—. Ona da errotaria, emateko artoaren lekuan garia; irten zait neskame zipotz eta prestu-ez ura, bere erbi-iñudearen lepo luze arrekin, eta eskerrik asko esanakin itxi dit atea eta bialdu nau etxetik.\n»Orduan esan nion asarratuta:\n»—Egon diteke ba seguru erretore jaun ori ez duala geiago jango nik arrapatutako eperrik.\n»Ez nion bada geiago bialdu.\n»Urrengo urteko uda azkenean, soro ontantxe arta-biltzen ari nintzala, ikusi nuangure erretorea, arma bizkarrean artuta zetorrela, eta bide-goen ortara allegatu zanean esan zidan:\n»—Jaungoikoak arratsalde on, Txomin.\n»—Ala diola berorri ere —erantzun nion.\n»—Eta, ez al dek eperrik arrapatzen?\n»—Bai, jauna, aurten iñoiz baño geiago.\n»—Zer egiten diek bada?\n»—Azatan egosi-ta jan, jauna.\n»—A deabru tontoa! Orixe dek bada gauza alperrik galtzea.\n»—Ez, jauna, ez —esan nion bekozkoa beltz beltz eginda—. Berorren etxera eramaten nituan aiek alperrik galtzen ziran, bañan orain, gure etxeko azak jaki onekin ederki gozatuta jaten ditugu.\n»Erretore jaunak, itzik erantzun bage alde egin zuan bidetik, eta andik egun batzuetara bialdu zidan txerri laurden bat, eta orduan ezagutu nuan damuturik zegola, eta asi nintzan ni ere eperrak bialtzen; eta sekulan ordu ezkero, etzidan utzi zerbait ondotxo eman bage.\n»Ara bada kontatu berorri ainbeste gustatzen zaion eperran kontua».\nAtsegin artu zuten iru eiztari aiek Txominen gertaera onekin, eta nola ordurako allegatu zan onen illoba Otzartetik, berriz ere galdetu nun gelditu ziran eperrak eta joan ziran beste dozen erdi bat arrapatzeko ustean.\nOndarrabin, Azaroaren zazpian.\nEuskal-Erria, XIII, (1885)